Inbraak by vlootbasis bevestigFoto: SA vloot Brig.genl. Xolani Mabanga, woordvoerder van die weermag, het gesê militêre toerusting is gesteel. Volgens berigte sluit dit wapens en ammunisie in. “’n Ondersoek is van stapel gestuur om die omstandighede rondom die voorval te bepaal. Die vloot beskou die voorval in ŉ baie ernstige lig en geen moeite sal ontsien word om seker te maak die skuldiges ry aan die pen nie.” Mabanga het geen verdere besonderhede bekend gemaak nie.